-----------------------------------------------------------------------
  ปัจจัยความเสี่ยง

  -----------------------------------------------------------------------

1.
ความเสี่ยงจากการที่ยอดขายลดลงจากผลกระทบของสงครามในตะวันออกกลางระหว่างสหรัฐอเมริกากับอิรัก
และความหวาดระแวงภัยจากการก่อการร้าย ซึ่งจะมีผลทำให้จำนวน
นักท่องเที่ยวโดยเฉพาะนักท่องเที่ยวชาวอเมริกันและยุโรปลดลง เนื่องจากยอดขายของบริษัทฯ
ประมาณร้อยละ 40 มาจากจังหวัดท่องเที่ยวที่สำคัญของภาคใต้ ได้แก่ สงขลาและภูเก็ต

2. สืบเนื่องจากสงครามในตะวันออกกลาง ก่อให้เกิดความเสี่ยงจากการต่อต้านสินค้า
ที่ได้รับลิขสิทธิ์จากประเทศอเมริกาจากชาวมุสลิมโดยเฉพาะใน 4 จังหวัดชายแดนภาคใต้ คือ ยะลา
ปัตตานี สตูล และ นราธิวาส ซึ่งมียอดขายรวมกันประมาณ 10% ของยอดขายรวม
เนื่องจากสินค้าของบริษัทฯ เป็นสินค้าที่ได้รับลิขสิทธิ์การผลิตจากประเทศสหรัฐอเมริกา

3. ความเสี่ยงที่เกิดจากภัยธรรมชาติ เช่น การเกิดอุทกภัยร้ายแรง ซึ่งภาคใต้มักจะเกิดขึ้น
เป็นประจำเกือบทุกปี ซึ่งจะมีผลกระทบโดยตรงต่อยอดขายและความสามรถในการทำกำไร
ของบริษัทฯ

ความเสี่ยงดังกล่าวข้างต้น เป็นความเสี่ยงที่เกิดจากปัจจัยภายนอก ไม่สามารถควบคุมได้ บริษัทฯ
จะลดความเสี่ยงตามสถานการณ์ที่เกิดขึ้น เช่น อาจจะพิจารณาปิดคลังสินค้าชั่วคราว
ในจังหวัดที่มีการต่อต้านสินค้าอย่างรุนแรง

4. ความเสี่ยงจากการที่บริษัทฯ จำเป็นต้องขายสินค้าให้แก่ร้านค้าปลีกขนาดใหญ่
ได้แก่ร้านค้าประเภทสะดวกซื้อ (MODERN TRADE) เช่น เทสโก้ โลตัส, คาร์ฟูร์, เซเว่น
-อีเลฟเว่น ฯลฯ ในราคาสุทธิที่ลดลง เนื่องจากร้านค้าประเภทนี้มีอำนาจในการต่อรองราคาสูง
ทำให้ความสามารถในการทำกำไรของบริษัทฯ ลดลง

5. เนื่องจากผลิตภัณฑ์หลักของบริษัทฯ เป็นน้ำอัดลม และบริษัทฯ
ผลิตเฉพาะผลิตภัณฑ์บรรจุในขวดแก้ว (returnable)
จึงอาจจะเกิดความเสี่ยงจากการเปลี่ยนพฤติกรรมการบริโภค
ที่ผู้บริโภคหันมานิยมการบริโภคผลิตภัณฑ์ที่บรรจุในบรรจุภัณฑ์ประเภท non-returnable มากขึ้น
ได้แก่ ผลิตภัณฑ์บรรจุขวดพลาสติกใส (PET) ผลิตภัณฑ์กระป่อง (CAN) ผลิตภัณฑ์วันเวย์
และ BUDDY เนื่องจากสะดวกในการพกพา หรือนำกลับไปบริโภคที่บ้าน
นอกจากนี้การเปลี่ยนพฤติกรรมการบริโภคอีกประการหนึ่ง คือ
การตื่นตัวในเรื่องการใส่ใจในสุขภาพมากขึ้น มีผลให้
ผู้บริโภคหันไปดื่มผลิตภัณฑ์ประเภท non-carbonated เช่น น้ำผลไม้ น้ำดื่มบรรจุขวด หรือ
ผลิตภัณฑ์เพื่อสุขภาพอื่นๆ แทนการบริโภคน้ำอัดลม

- 2 -

6. ความเสี่ยงที่อาจเกิดขึ้นจากการขึ้นราคาของวัตถุดิบสำคัญ เช่น น้ำตาลทราย เป็นต้น

ความเสี่ยงดังกล่าวข้างต้น บริษัทฯ ได้ลดความเสี่ยงดังนี้ :

1. ใช้นโยบายทางการตลาดที่เหมาะสมกับสภาพแต่ละท้องถิ่น และใช้ข้อได้เปรียบ
ทางด้านช่องทางการกระจายสินค้าที่มีคลังสินค้าของบริษัทฯ เอง กระจายอยู่ทั่วทุกจังหวัดในภาคใต้
ทำให้สามารถให้บริการส่งสินค้าถึงมือผู้บริโภคได้อย่างรวดเร็วและทั่วถึง

2. บริษัทฯ ได้ลงทุนซื้อเครื่องบรรจุขวดพลาสติกใส (PET)
และเครื่องเป่าขวดเพื่อผลิตผลิตภัณฑ์บรรจุขวด PET ทั้งขนาด 1.25 ลิตร และขนาด 2 ลิตร
จำหน่ายเองแทนการซื้อมาจำหน่าย ซึ่งจะทำให้บริษัทฯ เพิ่มความสามารถในการทำกำไร
และตอบสนองความต้องการของ
ผู้บริโภคที่เปลี่ยนไปได้
ตลอดจนลดความเสี่ยงจากการที่สินค้าอาจจะมีไม่เพียงพอกับความต้องการในช่วงฤดูร้อน
และยังสามารถขยายไลน์การผลิตน้ำดื่มบรรจุขวด PET ภายใต้เครื่องหมายการค้า “น้ำทิพย์”
จำหน่ายเองแทนการซื้อมาจำหน่ายได้อีกด้วย

3. นำผลิตภัณฑ์ใหม่ๆ ออกสู่ตลาดอย่างสม่ำเสมอเพื่อกระตุ้นความต้องการ และเพิ่ม
ทางเลือกให้แก่ผู้บริโภค

4. บริษัทฯ ได้ทำสัญญาซื้อน้ำตาลทรายล่วงหน้าจากผู้ประกอบการที่น่าเชื่อถือพร้อมกันหลายราย
เพื่อลดความเสี่ยงจากผลกระทบของราคาน้ำตาลทรายที่มีแนวโน้มเพิ่มขึ้น และการ
ขาดแคลนวัตถุดิบที่อาจจะเกิดขึ้นจากผู้ประกอบการรายใดรายหนึ่ง